آمریکانین تنسی ایالتینده بازار ائرته‌سی گونو باش‌لایان مئشه یانغی‌نیندا اوچ نفر حیاتینی ایتیردی.
کوله‌ین ده تاثیری ایله یاییلان یانغیندا 150-دن چوخ ائو، ایش یئری و ماشیندا یاندی.
یانغیندا اونلارلا آدام یارالانیب، 11 مین 600 نفر ایسه الکتریک‌سیز قالیب.
بؤلگه‌ده 14 مین‌دن چوخ آدام ائو و ایش یئرلرین‌دن تخلیه ائدیلیب.
دیگر طرفدن آمریکانین کالیفرنیا ایالتینده کی سانتا کروز داغ‌لاریندا دا باش وئرن مئشه یانغینلاری 3 گون‌دور داوام ائدیر. بیر چوخ ائوین یانماسینا سبب اولان کالیفرنیاداکی یانغیندا بؤیوک تورپاق ساحه‌لری کوله دؤنوب.
